Here is a page extracted from Wikipedia that may contain CSS, HTML, and a lot of unformatted text.

Title: La tauromaquia (Goya)
Content: La Tauromaquia ye una serie de 33 gravatos sobre escenas taurinas d'o pintor aragonés Francisco Goya. Los gravatos fueron feitos en 1815 y 1816 cuan Goya teneba 60 anyos, en un intermeyo entre las series Esferras d'a guerra y Concietos. La edición, de 320 copias, se sacó en 1816 y se vendeba en serie completa u en gravatos sueltos Bi ha otras 11 estampas de tema taurino, clamadas ineditas por no incluyir-se en la dita primer edición por chiquez defeutos, encara que son igualment conoixitas.

A intención inicial de Goya fue, segunt diversos autors, d'ilustrar bels pasaches d'a Carta histórica sobre el origen y progreso de las corridas de toros en España (1777), que Nicolás Fernández de Moratín dedicó a Ramón Pignatelli, que Goya completó con feitos y recuerdos personals taurinos no recentatos en la obra de Moratín.

De siempre, Goya se yera interesato por o tema d'a tauromaquia: en un autorretrato (1790-1795) se pinta a él mesmo con trache de torero; en 1793, fizo una serie de pinturas sobre fuella de lata en as que reflecta la vida d'os toros dende a naixencia dica que salen ta o coso, u la serie Los toros de Bordeus (Los toros de Burdeos, 1825).

Las obras 
Goya utiliza prencipalment las técnicas de l'aguafuerte y aguatinta en ista serie. L'artista se centra en as escenas de violencia que esdevienen en a plaza de toros y en os atrevimientos d'os torers.

Gravatos d'a serie

Vinclos externos 
www.museodelprado.es - Goya en el Prado , Tauromaquia
https://sites.google.com/site/arteprocomun/bibliografia-sobre-las-estampas-de-francisco-goya

Referencias 

Tauromaquia